ཡང་༧གོང་ས་མཆོག་གིས་ཆོས་ལུགས་ལ་མ་བརྟེན་པའི་བཟང་སྤྱོད་ཞེས་པ་དེ་བོད་པ་ནང་ཚགས་ལ་བཤད་དགོས་ཀྱི་མེད་སྐོར་ཐོག་གསུང་དོན་དུ་ང་རང་ཚོའི་སློབ་གྲྭའི་ནང་ལ་མཚོན་ན་ཕ་མེས་ནས་ནང་པ་སངས་རྒྱས་པའི་ཆོས་བྱེད་མཁན་ཡིན་སྟབས་སྤྱིར་བཏང་ཆོས་དད་མེད་མཁན་ཚོར་བཤད་པ་ལྟར་ཆོས་ལུགས་ལ་མ་བརྟེན་པའི་བཟང་སྤྱོད་ཟེར་བའི་སྐད་ཆ་དེ་བོད་པ་ནང་ཚགས་ལ་བཤད་དགོས་པ་མེད།གཞན་ལ་བཤད་དུས་འབྲེལ་བ་ཡོད།ང་ཚོ་བོད་ནང་ཁུལ་ཕ་མེས་ནས་ཆོས་རྒྱལ་བཀའ་དྲིན་ཅན་རྣམས་ཀྱིས་ཕུགས་རྒྱང་རིང་པོའི་དགོངས་བཞེས་གནང་སྟེ་བོད་པའི་སྐད་ཡིག་ལོག་ཏུ་བཟོས་པ་དང་།བོད་པའི་ཡི་གེ་དེའང་རྒྱ་ནག་ལས་དཔེ་མི་བླངས་པར་གཙོ་བོ་རྒྱ་གར་དེ་བ་ན་ག་རི་ཡི་གེ་ལས་དཔེར་བླངས་ནས་བཟོས་པ་ཞིག་ཡིན།ཆོས་རྒྱལ་སྲོང་བཙན་སྒམ་པོའི་སྐབས་སུ་རྒྱ་བཟའ་དང་བལ་བཟའ་ལྷན་དུ་ཁྲུང་ས་སྐྱོན་པ་རེད།རྒྱ་མིའི་ཟ་མ་ཧ་ཅང་བཞེས་ཡོད་ཀྱང་བློ་གཏད་ས་དེ་རྒྱ་གར་ལྟ་བུ་རེད་འདུགབོད་པའི་ཡི་གེར་མཚོན་ན་རྒྱ་གར་གྱི་ཡི་གེར་དཔེ་བལྟས་པ་ཞིག་ཡིན།ད་ཆ་དངོས་ཡོད་གནས་ཚུལ་འཛམ་གླིང་འདིའི་སྟེང་རྒྱ་ཡིག་ལས་བོད་ཡིག་འདི་ཧ་ལས་པའི་གནས་ཚད་མཐོ་བ་ཡོད།དེར་བརྟེན་ང་ཚོ་བོད་མི་རིགས་འདི་ཧ་ལས་པའི་གྱོང་པོ་རེད་འདུགཆོས་དེའང་ཆོས་རྒྱལ་ཁྲི་སྲོང་ལྡེ་བཙན་སྐུ་དུས་སུ་ཤུགས་གཙོ་བོ་བསྐྱོན་པ་རེད།དེ་དུས་རྒྱ་གར་ནས་མཁན་ཆེན་ཞི་བ་འཚོ་གདན་འདྲེན་ཞུས་ཡོད་ཅེས་སོགས་བཀའ་སློབ་སྩལ་ཡོད་འདུག།